3 การประกอบธุรกิจ

3.1 ลักษณะของผลิตภัณฑ์

บริษัทฯ ประกอบธุรกิจเป็นโรงงานฟอกหนังครบวงจร คือเริ่มตั้งแต่นำหนังวัวดิบหมักเกลือ
นำมาฟอกผ่านขั้นตอนการผลิตที่ต้องอาศัยความชำนาญและ ประสบการณ์ เพื่อให้ได้ผลิตภัณฑ์ที่มีคุณภาพ
คือหนังวัวฟอกสำเร็จรูป ซึ่งเป็นวัตถุดิบที่สำคัญในการผลิตรองเท้าหนัง กระเป๋าหนัง
และผลิตภัณฑ์เครื่องหนังทุกประเภท ที่ใช้หนังสัตว์เป็นส่วนประกอบ
สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split

3. หนังฟอกกึ่งสำเร็จรูป (Wet Blue)

สินค้าของบริษัทส่วนใหญ่ ร้อยละ 90 ขายให้กับโรงงานผลิตรองเท้า ซึ่งเป็น Brand name
ชั้นนำของโลก

อาทิเช่น Nike, Adidas, Timberland, Mark & Spencer, Lacost และ อื่น ๆ
ซึ่งต้องการสินค้าที่มีคุณภาพสูง
ทำให้ต้องให้ความสำคัญในการผลิตทุกขั้นตอนอย่างละเอียดเพื่อที่จะสามารถแข่งขันกับผู้ผลิตหนังฟอกรายใหญ่จากต่างประเทศได้

3.2 การตลาดและภาวะการแข่งขัน

เทคโนโลยีฟอกหนังได้มีการพัฒนาตั้งแต่หลายทศวรรษที่ผ่านมา
และขณะนี้เป็นไปได้ที่จะพัฒนาการผลิตไปสู่ระดับสูงสุดในจุดที่ไม่เคยมีใครคาดคิดว่าจะเป็นไปได้
การให้ความสำคัญการจัดส่งผลิตภัณฑ์เป็นรายแรก ตรงเวลา และในระยะเวลาสั้นๆ
กำลังเป็นปัจจัยที่มุ่งสู่ความต้องการของตลาด

การที่บริษัทฯ ได้พัฒนาการปฏิบัติการอย่างต่อเนื่องทำให้มีประสิทธิภาพมากยิ่งขึ้น
จากการควบคุมการขนส่งอย่างรวดเร็วเพื่อการขนส่งที่ใช้เวลาตั้งแต่วางแผนและการผลิตในระยะสั้น
ทำให้บริษัทฯ สามารถลดต้นทุนคงที่
เนื่องจากความสามารถในการผลิตเพิ่มขึ้นโดยไม่จำเป็นต้องซื้อเครื่องจักรใหม่หรือจ้างแรงงานมากขึ้น
แนวทางนี้สอดคล้องกับนโยบายในการที่จะพัฒนาไปสู่อีกก้าวหนึ่ง โดยภายในบริษัทฯ เอง
จากโรงงานผลิตไปจนถึงหลัง

การขาย ทุกแผนกต่างร่วมกันผลักดันให้พัฒนาประสิทธิภาพสูงสุด ซึ่งผลักดันการพัฒนาสู่การวางแผน
ความเร็วในการผลิต การควบคุมประสิทธิภาพที่มีประสิทธิภาพที่มากขึ้นอย่างต่อเนื่อง
ซึ่งเป็นส่วนสำคัญที่ไม่มีวันสิ้นสุด ซึ่งเห็นได้อย่างชัดเจน

บริษัท Brand name รายใหญ่ทุกรายกำลังมุ่งสู่การผลิตรองเท้า
และใช้วัตถุดิบที่ไม่ส่งผลกระทบเสียหายต่อธรรมชาติอย่างมีประสิทธิภาพ โดยสิ่งจำเป็นลำดับแรก
คือการที่โรงฟอกหนังสามารถจัดส่งสินค้าให้กับโรงงานรองเท้าโดยคำนึงถึงสิ่งแวดล้อมที่มีมาตรฐานสูง
เหล่านี้ล้วนมีความซับซ้อนมากจนบริษัท Brand name
รายใหญ่หลายรายระดับโลกได้ตั้งคณะทำงานอิสระเพื่อจัดการดูแลเรื่องนี้โดยเฉพาะ ซึ่งเรียกว่า
คณะทำงานสำหรับอุตสาหกรรมหนัง โดยรู้จักในนามย่อว่า แอลดับบลิวจี (LWG)

ในแง่ของการแข่งขันทางการตลาด ที่ตั้งตามภูมิศาสตร์เป็นหัวใจสำคัญอย่างยิ่ง ณ ปัจจุบัน
ที่ตั้งมีผลต่อ

ทิศทางการผลิตซึ่งต้องการความรวดเร็ว การจัดส่งที่ตรงเวลา
พร้อมทั้งสอดคล้องกับมาตรฐานคุณภาพที่ได้กำหนดไว้ยิ่งโรงฟอกหนังตั้งอยู่ใกล้โรงงานผลิตรองเท้ามากเพียงใด
การขนส่งสินค้าไปยังปลายทางเพื่อการผลิตรองเท้าก็จะยิ่งเร็วขึ้น
โรงงานฟอกหนังในประเทศจีนใช้เวลาอย่างน้อย 3-4
วันในการผ่านพิธีการศุลกากรเพื่อออกของจากท่าเรือ และอีก 5-10
วันในการที่เรือจะเดินทางจากฮ่องกงไปยังเวียดนามหรืออินโดนีเซีย ทว่า
ประเทศไทยใช้เวลาขนส่งไปยังประเทศเวียดนามและอินโดนีเซียประมาณ 3-7
วันและใช้เวลาในการออกของจากท่าเรือเร็วกว่าถึง 2-3 วัน
เนื่องจากไม่ต้องส่งสินค้าข้ามพรมแดนไปยังบริษัทเดินเรือ
โรงงานฟอกหนังในประเทศจีนกำลังยินดีกับการยกเลิกการละเว้นภาษีบางชนิด
นโยบายแรงงานที่เพิ่มค่าจ้างแรงงาน และข้อกำหนดเกี่ยวกับสิ่งแวดล้อมที่เคร่งครัดขึ้น
ทำให้การส่งออกจากประเทศจีนมีค่าใช้จ่ายสูงขึ้น
เนื่องจากภาษีที่เพิ่มขึ้นอันเป็นผลบังคับใช้จากรัฐบาลสำหรับโรงงาน

ทั่วประเทศจีน อย่างไรก็ตาม
จีนยังจัดส่งสินค้าอย่างกระจัดกระจายไม่เป็นระบบไปยังเวียดนามและอินโดนีเซีย
(ซึ่งเป็นจุดศูนย์กลางสำหรับอุตสาหกรรมรองเท้าในภูมิภาคเอเชียตะวันออกเฉียงใต้)

แม้โรงงานระดับโลกหลายแห่งในเวียดนามจะเป็นที่น่าเกรงขาม
ทรัพยากรแรงงานยังเป็นสิ่งสำคัญของเวียดนาม เป็นที่น่ากังวลว่าเขื่อนของแม่น้ำแม่โขงตอนบน และ
ปริมาตรน้ำจะลดลง
การขาดระบบสาธารณูปโภคและอุตสาหกรรมสนับสนุนจากผู้จำหน่ายเป็นเรื่องที่น่ากังวลอย่างยิ่ง
เวียดนามตั้งอยู่ในที่ตั้งภูมิศาสตร์ที่ดี
แต่จำนวนเรือที่แล่นผ่านท่าเรือนั้นมีจำนวนไม่มากเท่ากับจำนวนท่าเรือในประเทศไทย

ประเทศอินโดนีเซีย แม้โรงงานผลิตรองเท้าสามารถนำกำไรมาลงทุนอย่างต่อเนื่อง
แต่ยังขาดโรงงานฟอกหนังระดับโลก แม้จะเป็นเพียงปัจจัยเรื่องเวลาที่บริษัท Brand name
กดดันโรงงานฟอกหนังในอินโดนีเซีย อย่างไรก็ตาม
การลงทุนในโรงงานฟอกหนังทำได้ไม่ง่ายเนื่องจากการเปิดโรงงานผลิตรองท้า
ต้องได้รับและรักษาในอนุญาตซึ่งเกี่ยวกับสิ่งแวดล้อม แรงงาน การเมือง สังคม
และหลายปัจจัยมากมาย

ประเทศอินเดียเป็นตลาดเกิดใหม่ที่มีขนาดใหญ่ในตลาด แม้ว่าจะมีโรงงานฟอกหนังมากมายในอินเดีย
แต่ยังไม่มีโรงงานใดได้รับอนุมัติจากบริษัท Brand name ระดับโลกซึ่งเป็นผู้ซื้อหลัก
อินเดียได้พยายามอย่างมากในการผลิตแต่การผลิตให้ NIKE 0และ ADIDAS
ก็ไม่ประสบผลสำเร็จเช่นกัน REEBOK มีโรงงานอยู่ 2-3 แห่งสำหรับการผลิต
แต่ในแง่ของปริมาณยังไม่สามารถเทียบเท่าภูมิภาคเอเชียตะวันออกเฉียงใต้หรือประเทศจีนได้
โรงงานใหญ่ 2 แห่งได้พยายามผลิต แต่อย่างไรก็ตามก็ยังไม่มีแนวโน้มความก้าวหน้าจนถึงปัจจุบัน
ปัญหาหลักคือ สถานที่ตั้งของผู้จัดจำหน่ายซึ่งตั้งอยู่ในภูมิภาคเอเชียตะวันออกเฉียงใต้หรือจีน

จากที่ได้กล่าวมานี้ทำให้ประเทศไทยเป็นประเทศที่มีกลยุทธ์และที่ตั้งตามภูมิศาสตร์ที่มีความเป็นไปได้มากที่สุดในการให้บริการภูมิภาคนี้
นักลงทุนไม่จำเป็นต้องกังวลที่จะลงทุนในประเทศแสนสงบนี้ ในแง่ของโรงงานฟอกหนังเอง
รัฐบาลได้ให้การสนับสนุนมากกว่าประเทศอื่นในภูมิภาค
ตารางเรือและการสนับสนุนของผู้จัดจำหน่ายมีความสมบูรณ์อย่างมาก

ดังนั้น บริษัทฯ จึงสามารถแข่งขันได้อย่างมีประสิทธิภาพ
และจัดจำหน่ายสินค้าที่มีคุณภาพโดยไม่ส่งผลกระทบต่อธรรมชาติ
ให้กับผู้ผลิตในภูมิภาคในช่วงเวลานับตั้งแต่การวางแผนจนถึงการผลิตได้ตรงตามความต้องการ
ด้วยการรุกตลาดจากข้อได้เปรียบทางภูมิศาสตร์ การปฏิบัติทางการผลิตที่มีประสิทธิภาพสูง
การตระหนักถึงความสำคัญของสิ่งแวดล้อม

ในการจัดจำหน่ายผลิตภัณฑ์หนังฟอกนั้น บริษัทฯ
ทำหน้าที่เป็นผู้ประสานงานและดำเนินการจากสำนักงานใหญ่ซึ่งตั้งอยู่ในประเทศไทย
ด้วยตำแหน่งที่ตั้งที่อยู่ในใจกลางประเทศไทย บริษัทฯ
สามารถจัดส่งผลิตภัณฑ์หนังฟอกของตนให้กับโรงงานผลิตเครื่องหนังต่างๆ
ของผู้ซื้อในภูมิภาคเอเชียตะวันออกเฉียงใต้และจีนตอนใต้ได้ บริษัทร่วมในประเทศจีน คือ บริษัท
ซีพีแอล อินเตอร์เนชั่นแนล จำกัด ซึ่งตั้งอยู่ ในเมืองกวางโจว ประเทศจีน
สามารถตอบสนองความต้องการของโรงงานผลิตเครื่องหนังต่างๆ
ที่อยู่ทางฝั่งตะวันออกไกลในตอนเหนือของประเทศจีนได้

3.3 การจัดหาผลิตภัณฑ์

(ก) การผลิต

ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก คือขั้นตอนฟอกกึ่งสำเร็จรูปได้ผลผลิตเป็น
Wet Blue และ การนำ Wet Blue มาฟอกย้อมเป็นหนังฟอกสำเร็จรูป
บริษัทเป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังที่ได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาะสมในการฟอกหนังให้ได้คุณภาพที่แตกต่างกัน
การฟอกนี้เป็นขบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกด้วยเคมีสังเคราะห์เพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ
ย้อมสีน้ำมัน ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง
และตกแต่งสีหรืออัดลายประเภทต่าง ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังท้อง (CS)

ปัจจุบัน โรงงานของบริษัท มีโรงงาน 3 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป และ
โรงเก็บวัตถุดิบและสารเคมีภัณฑ์

(ข) ผลกระทบต่อสิ่งแวดล้อม

ปัจจัยที่ยังเป็นตัวกำหนดคุณภาพของโรงฟอกหนังสมัยใหม่ คือ ความรวดเร็ว ประสิทธิภาพ
สิ่งแวดล้อม การรับรู้ ประสิทธิภาพหมายถึงการควบคุมอย่างเข้มงวด
และการค้นหาวิธีการผลิตหนังที่สามารถลดต้นทุนอย่างต่อเนื่อง
โดยการพัฒนาเปลี่ยนแปลงเพื่อเพิ่มมูลค่าในการผลิตสินค้าหนังสำเร็จรูป

การรับรู้เกี่ยวกับสิ่งแวดล้อมไม่ใช่แค่แนวทาง แต่ถือเป็นวิถีชีวิตเลยทีเดียว
เนื่องจากทั่วโลกประสบราคาน้ำมันดิบที่เพิ่มขึ้นมากกว่า 100 ดอลลาร์สหรัฐ
และความกลัวของโลกร้อน สิ่งนี้ถือเป็นการดำเนินการพื้นฐานลำดับแรกสำหรับบริษัท Brand name
ระดับโลกที่จะรวมตัวกับก่อตั้งองค์กรเพื่อจัดการกับประเด็นดังกล่าวเนื่องจากไม่สามารถแยกปฏิบัติได้
เป็นที่น่ายินดีที่จะกล่าวว่า ในกระแสบริษัท Brand name ระดับโลกในตลาด บริษัทฯ
ได้เล็งเห็นและรับผิดชอบในเรื่องนี้มากว่าทศวรรษ

อุตสาหกรรมฟอกหนัง เป็นอุตสาหกรรมที่ก่อให้เกิดปัญหาด้านมลภาวะ สิ่งแวดล้อม ด้านน้ำเสีย
ซึ่งต้องมีบำบัดน้ำเสียเหล่านี้อย่างถูกวิธีก่อนปล่อยทิ้ง ค่าใช้จ่ายเกี่ยวกับการสร้างระบบบำบัดน้ำเสีย
ต้องมีเงินลงทุนสูงและมีค่าใช้จ่ายมาก ทำเลที่ตั้งบริษัทอยู่ในเขตประกอบการอุตสาหกรรมฟอกหนัง
และเป็นสมาชิกของสมาคมอุตสาหกรรมฟอกหนัง
ทำให้ต้องปฏิบัติตามระเบียบปฏิบัติของสมาคมฟอกหนังที่กำหนดไว้ คือ
ก่อนที่จะทำการปล่อยน้ำเสียลงในทางสาธารณะต้องมีการบำบัด,
ปรับสภาพน้ำให้ดีขึ้นในระดับหนึ่งเสียก่อน และมีการตรวจสอบสภาพน้ำเสียในบ่อบำบัดอย่างสม่ำเสมอ
ซึ่งเป็นการให้ความสำคัญกับน้ำเสียที่ปล่อยออกจากโรงงานสู่ที่สาธารณะ

สินค้าของบริษัทฯ คือ หนังฟอกชนิดต่าง ๆ
ที่ใช้เป็นวัตถุดิบในการผลิตในการผลิตรองเท้ากีฬาชั้นนำของโลก เช่น Nike, adidas,
Timberland ซึ่งให้ความสำคัญกับ สภาวะแวดล้อมโลก และเรื่องสิทธิมนุษยชน เป็นอย่างมาก
จะเห็นได้จากระบบมาตราฐานต่าง ๆ ที่กำหนดเพื่อที่จะได้เป็นพันธมิตรทางการค้ากับ
แบรนด์ชั้นนำดังกล่าวนั้น ต้องผ่านการทดสอบอย่างมากมาย เกี่ยวกับสิ่งแวดล้อม และ
สิทธิมนุษยชนมีการรณรงค์อย่างแรงกล้าเกี่ยวกับการผลิตและผลิตภัณฑ์ที่เป็นมิตรกับสิ่งแวดล้อม
โดยเฉพาะอย่างยิ่งผู้ซื้อของบริษัทฯ ที่เป็นแบรนด์ชั้นนำของโลกก็

ได้ตระหนักถึงผลกระทบที่มีต่อตลาดและประชากรของโลก และโดยเฉพาะในประเทศที่พัฒนาแล้ว
ก็มีการออกกฎระเบียบอย่างเคร่งครัดในเรื่องการอนุรักษ์สิ่งแวดล้อมกับสินค้าที่ผลิต
ปัจจุบันบริษัทฯได้ผลิตหนังฟอกที่ปลอดสารโครเมี่ยมอ๊อกไซด์
และยึดการผลิตที่เป็นมิตรกับสิ่งแวดล้อมแทน
และได้ผ่านการทดสอบจากวิธีการอันเข้มงวดตามความต้องการของทั้งยุโรปและอเมริกาได้แล้ว